text: جناب نائیڈو نے ملک میں تعلیم میں سرمایہ کاری کو موجودہ مجموعی گھریلو پیداوار(جی ڈی پی)کے تین فیصد سے بڑھاکر 2022 تک کم از کم 6 فیصد کرنے کا مشورہ دیا۔ یہ تجویز نیتی آیوگ نے بھی پیش کی ہے۔وہ چاہتے تھے کہ تعلیم ادارے خصوصاً دیہی علاقوں کے اسکولوں میں نہ صرف صد فیصد اندراج کو یقینی بنانا ہوگا، بلکہ اس با ت کو بھی یقینی بنانا ہوگا کہ تمام طلباء اعلیٰ سطح تک تعلیم حاصل کریں اور کوئی بھی طالب علم تعلیم حاصل کرنے سے پیچھے رہ نہ جائے۔